Vully-les-Lacs
Vully-les-Lacs isch e bolitischi Gmai im Bezirk Broye-Vully im Kanton Waadt, Schwyz.

Geografi 
Vully-les-Lacs ziet si vum Nöieburgersee bis zum Mont Vully. D Gmaiflechi umfasst 69,8 % landwirtschaftligi Flechi, 17,4 % Wald, 9,5 % Sidligsflechi un 3,4 % sunschtigi Flechi.

Gschicht 
Vully-les-Lacs isch anne 2011 entstande dur d Fusion vu dr Gmaine Bellerive, Chabrey, Constantine, Montmagny, Mur, Vallamand un Villars-le-Grand. Bellerive isch zum erschte Mol gnännt wore anne 1228 as Balariva, Chabrey anne 1343 as Charbrey, Constantine anne 1228 as Costantina, Montmagny im 13. Jh.as Lääche vum Manniaco (1458 Montmagniel), Mur anne 1396 as Murs, Vallamand anne 1246 as Ualamant, Villars-le-Grand anne 1246 as Uilar (bis im 18. Jh. au Villars-en-Vully)..

Bevelkerig 
Quälle: Bundesamt für Statistik 2005

Dr Uusländeraadail isch 2010 bi 8,7 % gläge.

Religion 
66,9 % vo dr Yywooner sin evangelisch-reformiert, 20,4 % sin römisch-katholisch (Stand 2000).

Bolitik 
Bi dr Nationalrootswahle 2011 het s des Ergebnis gee: BDP 2,5 %, CVP 3,0 %, FDP 19,3 %, GLP 4,7 %, GP 7,6 %, SP 20,0 %, SVP 30,3 %, Sunschtigi 2,9 %.

Dr Burgermaischter vu Vully-les-Lacs isch dr Claude Bessard (Stand Merz 2014).

Wirtschaft 
D Arbetslosigkait isch anne 2011 bi 2,1 % gläge.

Sproch un Dialäkt 
Bi dr Volkszellig 2000 hän 74,6 % vu dr Yywohner Franzesisch as Hauptsproch aagee, 21,3 % Dytsch, 0,4 % Italienisch un 3,7 % anderi Sproche.

Dr alt frankoprovenzalisch Patois isch wahrschyns aafangs 20. Jh. uusgstorbe. Ergebnis us dr Volkszellige vu 1990 un 2000, wu zum Dail Lyt Patois as Sproch aagchryzlet hän, gälte in dr Sprochwisseschaft as Artefakt un hän ihre Ursprung ender in statistische Fähler oder ass d Lyt unter „Patois“ ihr Regionalfranzesisch verstehn

Weblink 

 www.vully-les-lacs.ch

Fueßnote 

Ort (Kanton Waadt)